
ΑΠΟΣΠΑΣΜΑ                        
Από το πρακτικό της με αριθ. 16ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 161/2024
Στην Λευκάδα σήμερα  στις 29 του μηνός Απριλίου  του έτους  2024,  ημέρα  Μ. Δευτέρα  και  ώρα  10:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και αρ.303/30971/2-4-24 εγκ. ΥΠ.ΕΣ ύστερα από την αριθ. 8659/25.4.2024  έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	1
	Βεργίνης Σπυρίδων (Αντιπρόεδρος)
	1
	Βεργίνης Ξενοφών, Δήμαρχος, Πρόεδρος Δ.Ε.

	2
	Αρματάς Γεράσιμος
	2
	

	3
	Κωνσταντινίδη Σεβαστή
	3
	

	4
	Λύγδας Σπυρίδων (αναπλ.)
	4
	

	5
	Σέρβος Κωνσταντίνος (αναπλ.)
	5
	

	6
	Μαργέλη Μαρία (αναπλ.)
	6
	

	7
	
	7
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Ο Πρόεδρος της Δ.Ε. Δρ. Ξενοφών Ν. Βεργίνης, προσήλθε κατά την συζήτηση του 6ου θέματος της Η.Δ. και αποχώρησε πριν την συζήτηση του 7ου θέματος της Η.Δ.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Λύγδας Σπυρίδων, αναπληρωματικό μέλος της Δ.Ε., αναπληρώνει το τακτικό μέλος κ. Καλό Χαράλαμπο.
Ο κ. Σέρβος Κωνσταντίνος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο. 

Τέθηκαν για συζήτηση δύο (2) θέματα Εκτός Ημερήσιας Διάταξης.

ΘΕΜΑ 1ο: Απόφαση Δ.Ε. για μη άσκηση αναίρεσης  ενώπιον του ΣτΕ  εκ μέρους  του Δήμου Λευκάδας κατά της Α 564/2023 απόφασης  του Διοικητικού Εφετείου Πατρών  που στρέφεται κατά του Δήμου Λευκάδας.






Εισηγήτρια: Μαυρέτα Καρύδη, δικηγόρος του Δήμου

Ο Αντιπρόεδρος της Δ.Ε. κ. Σπυρίδων Βεργίνης, έδωσε τον λόγο στην κα Μαυρέτα Καρύδη, δικηγόρο του Δήμου, η οποία εισηγούμενη το θέμα, έθεσε υπόψη των μελών της Επιτροπής την εξής γνωμοδότησή της:

«Περιήλθε εις γνώση μου η αριθμ.Α564/2023 απόφαση του Διοικητικού Εφετείου Πατρών η οποία δίκασε την έφεση του Δήμου Λευκάδας κατά της αριθ’Α379/2018 απόφασης του Διοικητικού Πρωτοδικείου Μεσολογγίου η οποία εκδόθηκε κατ’ ακολουθίαν  της προσφυγής του Δήμου Λευκάδας η οποία στρεφόταν  κατά της Περιφέρειας Ιονίων Νήσων Περιφερειακής Ενότητας Λευκάδας  σύμφωνα με την οποία μεταξύ άλλων περιέχονται τα εξής:

Στην υπό κρίση έφεση  ζητείται η εξαφάνιση της Α379/2018 οριστικής αποφάσεως του Μονομελούς Διοικητικού Πρωτοδικείου Μεσολογγίου με την οποία απερρίφθη η από 21/12/2012 προσφυγή του εκκαλούντος Δήμου κατά της 60778/12707/07/11/2012 αποφάσεως του Αντιπεριφερειάρχη Λευκάδας, με την οποία καταλογίσθηκε εις βάρος του διοικητικό πρόστιμο ποσού 12.000.00, ευρώ, κατ’ εφαρμογήν του άρθρου 30 του ν.1650/1986 για παράβαση της σχετικής με την προστασία του περιβάλλοντος νομοθεσίας.

Στην προκείμενη περίπτωση από την επανεκτίμηση των στοιχείων της δικογραφίας, τα οποία ετέθησαν υπ’οψιν και του Πρωτοβαθμίου Δικαστηρίου, προκύπτουν τα εξής: Στις 30-11-2011 και κατόπιν σχετικής καταγγελίας,),υπάλληλοι του Τμήματος Περιβάλλοντος και Υδροοικονομίας της Περιφερειακής Ενότητας Λευκάδας  διενήργησαν αυτοψία στη Χωματερή του Δήμου Λευκάδας, στη θέση <<Αλυκές>>, του ως άνω Δήμου, όπου διαπιστώθηκε ότι λειτουργούσε άνευ νομίμου αδείας  χωματερή με ανεπαρκή μέτρα φύλαξης διάθεσης και διαχείρισης απορριμμάτων (ΧΑΔΑ).

Συγκεκριμένα, διαπιστώθηκε ότι μόνο ένα μέρος των  απορριμμάτων  είχε επικαλυφθεί με χώμα, ενώ εξάλλου ο εν λόγω χώρος της χωματερής εφάπτετο εκατέρωθεν από θάλασσα, άνευ περιφράξεως, με αποτέλεσμα να υφίσταται κίνδυνος τα απορρίμματα να παρασυρθούν, τα δε στραγγίσματα να καταλήξουν στη θάλασσα. Περαιτέρω διαπιστώθηκε ότι δεν είχαν ληφθεί μέτρα για την έκλυση του παραγομένου βιοαερίου στην ατμόσφαιρα από την αποδόμηση των απορριμμάτων, ούτε άλλωστε, είχαν ληφθεί κατάλληλα αντιπυρικά μέτρα, σε περίπτωση πυρκαγιάς, δεδομένου  δε και του ότι η αναφερόμενη θαλάσσια περιοχή, ανήκει στο δίκτυο προστασίας ΝΑΤURA 2000.Κατόπιν αυτού μετά την τήρηση της νόμιμης σχετικής διαδικασίας, εξεδόθη η 60778/12707/7.11.2012 απόφαση του Αντιπεριφερειάρχη  Λευκάδας, με την οποία επεβλήθη κατ’ επίκληση του άρθρου 30 ν.1650/1986,εις βάρος  του εκκαλούντος  Δήμου διοικητικό πρόστιμο ποσού 12.000,00 ευρώ. Κατά της πράξεως αυτής ο εκκαλών Δήμος άσκησε την από 21-12-2012 προσφυγή, η οποία απερρίφθη με την εκκαλούμενη οριστική απόφαση. Ηδη με την κρινόμενη έφεση ο εκκαλών Δήμος επαναφέρει όλους τους πρωτοδίκως προβληθέντες  ισχυρισμούς, προβάλλοντας ,περαιτέρω, ότι κατ’ εσφαλμένη ερμηνεία των οικείων διατάξεων και κατά κακή εκτίμηση των αποδείξεων, το πρωτοβάθμιο δικαστήριο εξέφερε την κατά τα ανωτέρω απορριπτική κρίση και ζητεί την εξαφάνιση της εκκαλουμένης αποφάσεως.

Κατ’ ακολουθίαν η απόφαση δέχεται ότι ο εκκαλών Δήμος, ως εκ του νόμου είναι αρμόδιος φορέας διαχειρίσεως στερεών αποβλήτων, διέθετε  τα απορρίμματα στην επίδικη θέση χωρίς να λάβει σχετική άδεια, ως όφειλε, σύμφωνα με τις προεκτεθείσες διατάξεις γεγονός από το οποίο και μόνον τεκμαίρεται, κατ’ αρχήν, η σοβαρή υποβάθμιση του περιβάλλοντος (Στε 2941/2014), ανεξαρτήτως των εν προκειμένω διαπιστωθεισών παραβάσεων των αρμοδίων  ελεγκτικών οργάνων. Τέλος το ύψος του επιβληθέντος προστίμου παρίσταται κατά την κρίση του Δικαστηρίου, εύλογο και προσήκον, ενόψει του είδους και της βαρύτητας των παραβάσεων, της διάρκειας τελέσεως των του γεγονότος ότι αυτό υπολείπεται κατά πολύ του νομίμου ανωτάτου ορίου, ενώ δεν τελεί σε δυσαναλογία με τον επιδιωκόμενο με το σύστημα του νόμου σκοπό για την προστασία του περιβάλλοντος (Στε 798/2016) .     

Περαιτέρω δυνάμει του άρθρου 53 παρ.4 π.δ 18/1989 όπως έχει τροποποιηθεί και ισχύει αίτηση αναίρεσης επιτρέπεται μόνον όταν το ποσόν της διαφοράς που άγεται ενώπιον του Συμβουλίου της επικρατείας και δή σε διαφορές που αφορούν επιβολή διοικητικών προστίμων είναι άνω των σαράντα χιλιάδων ευρώ

Το αντικείμενο της διαφοράς προσδιορίζεται από το αμφισβητούμενο με την αναίρεση  ποσό. 

Επί της προκειμένης περίπτωσης το αντικείμενο  της διαφοράς ανέρχεται στις12.000,00 ευρώ ως εκ τούτου η  εν λόγω διαφορά είναι ανέκκλητη και δεν υπόκειται σε άσκηση αίτησης αναίρεσης.

Συνεπώς ο Δήμος Λευκάδας δέον όπως συμμορφωθεί με την εν λόγω απόφαση του Διοικητικού  Εφετείου Πατρών.

Για όλους τους ανωτέρω λόγους 
 Εισηγούμαι

Προς την Δημοτική Επιτροπή του Δήμου Λευκάδας

Να μην χορηγηθεί εντολή στη Δικηγόρο του Δήμου Λευκάδας Μαυρέτα Ν. Καρύδη άσκησης κανενός έκτακτου ενδίκου μέσου και δη αίτησης αναίρεσης κατά της αριθ’ Α564/2023 απόφασης του Διοικητικού  Εφετείου Πατρών.»  

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· τις δ/ξεις του άρθρου 55 του Ν.5083/2024
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· την υπ΄αριθ. 303/30971/2-4-24 εγκ. Υπ. Εσωτερικών 

ΑΠΟΦΑΣΙΖΕΙ ΟΜΟΦΩΝΑ



Δεν χορηγείται εντολή στη Δικηγόρο του Δήμου Λευκάδας Μαυρέτα Ν. Καρύδη άσκησης κανενός έκτακτου ενδίκου μέσου και δη αίτησης αναίρεσης   κατά της αριθ’ Α564/2023 απόφασης του Διοικητικού  Εφετείου Πατρών.
Η απόφαση αυτή πήρε αύξοντα αριθμό: 161/2024.              
     

          Ο Αντιπρόεδρος 

                          

 Τα Μέλη

    
                  ΣΠΥΡΙΔΩΝ ΒΕΡΓΙΝΗΣ

